b'\n_START_ARTICLE_\nGrenko spoznanje\n_START_SECTION_\nVsebina\n_START_PARAGRAPH_\nRoman je sestavljen iz dveh delov._NEWLINE_Prvi del: Razo\xc4\x8daranje_NEWLINE_Kristina Anti\xc4\x87 je znana manekenka, ki \xc5\xbeivi v Ljubljani, kamor se je preselila iz manj\xc5\xa1ega kraja v Istri, da bi zbe\xc5\xbeala pred nasilnim o\xc4\x8dimom in ljubosumno materjo. Skupaj s \xc5\xa1e dvema puncama je podnajemnica v hi\xc5\xa1i dru\xc5\xbeine Tomazin. Kristina in Boris Tomazin, glava dru\xc5\xbeine, se zbli\xc5\xbeata in spustita v razmerje. Tik pred Borisovo lo\xc4\x8ditvijo od \xc5\xbeene Dajane in za\xc4\x8detkom njegovega skupnega \xc5\xbeivljenja s Kristino pa oba pretrese \xc5\xa1okantno spoznanje. Kristina se odpravi v Italijo, da bi zbe\xc5\xbeala pred kruto resnico in se ma\xc5\xa1\xc4\x8devala mami Rosandi, ki je odgovorna za zaplet._NEWLINE_Drugi del: Ma\xc5\xa1\xc4\x8devanje_NEWLINE_V \xc5\xbeelji po ma\xc5\xa1\xc4\x8devanju se Kristina naselji na otoku, kjer \xc5\xbeivi njena mama skupaj z novim mo\xc5\xbeem Carlom Radiccijem in njegovo dru\xc5\xbeino. V svoj na\xc4\x8drt s katerim bi odprla o\xc4\x8di o pravem zna\xc4\x8daju njene mame, vplete \xc4\x8dlane Rosandine nove dru\xc5\xbeine in nove znance. Na\xc4\x8drt se ji posre\xc4\x8di, s tem pa zbudi v Rosandi \xc5\xbeeljo po ma\xc5\xa1\xc4\x8devanju, ki pa splava po vodi. Kristina dobi novo prilo\xc5\xbenost za ljubezen in sre\xc4\x8dno \xc5\xbeivljenje.\n_START_SECTION_\nGlavne osebe\n_START_PARAGRAPH_\nKristina Anti\xc4\x87: Pred nasilnim o\xc4\x8dimom se zate\xc4\x8de v Slovenijo in postane priznana manekenka._NEWLINE_Boris Tomazin: Po poklicu je zdravnik in je poro\xc4\x8den z Dajano, s katero ima dva otroka: Martino in Gregorja._NEWLINE_Rosanda: Kristinina mati. Pre\xc5\xbeivljala se je z natakarstvom in prostitucijo._NEWLINE_Carlo Radicci: Italijanski bogata\xc5\xa1.\n_START_SECTION_\nZbirka\n_START_PARAGRAPH_\nKnjiga Grenko spoznanje je drugi od osmih romanov v zbirki, ki se navezujejo drug na drugega.'